ফুলবাড়ীয়া ব্যুরো অফিস ঃ শান্তি ও সমৃদ্ধি কামনা করে গতকাল রবিবার উপজেলা পরিষদ মিলনায়তনে উপজেলা পরিষদের উদ্যোগে বিশাল ইফতার মাহফিল অনুষ্ঠিত হয়েছে। এতে প্রধান অতিথি হিসেবে উপস্থিত থেকে সকলকে শুভেচ্ছা জানান প্রবীন রাজনীতিবিদ ও জাতীয় সংসদ সদস্য আলহাজ্ব মো. মোসলেম উদ্দিন এ্যাডভোকেট। এসময় মঞ্চে উপস্থিত ছিলেন উপজেলা পরিষদ চেয়ারম্যান এ্যাডভোকেট আজিজুর রহমান, উপজেলা নির্বাহী অফিসার শারমিন সুলতানা, পৌর মেয়র গোলাম কিবরিয়া, উপজেলা পরিষদ ভাইস চেয়ারম্যান ফজলুল হক শামীম, ফুলবাড়ীয়া বিশ্ববিদ্যালয় কলেজের অধ্যক্ষ নাছির উদ্দিন খান, সহকারী কমিশনার (ভূমি) আফরোজা আখতার, থানা অফিসার ইনচার্জ রিফাত খান রাজিব, উপজেলা মুক্তিযোদ্ধা সংসদের কমান্ডার আবু বকর সিদ্দিক, উপজেলা আওয়ামীলীগের তথ্য ও গবেষনা বিষয়ক সম্পাদক এড. ইমদাদুল হক সেলিম প্রমুখ। মোনাজাত পরিচালনা করেন উপজেলা পরিষদ জামে মসজিদের ইমাম ও খতিব মাও. নুরে আলম সিদ্দিকী।